Robert Paus Platt var utdannet ved Queens' College ved University of Cambridge. Han startet karrieren som kadett i Colonial Administrative Service i 1927, og tjenestegjorde i Kenya til 1938. Colonial Administrative Service var den mest prestisjefulle avdelingen innenfor Colonial Service som omfattet generalister som inntok de fremste lederstillingene i de britiske koloniene, herunder guvernørstillingene. Han ble i 1928 utnevnt til i Mombasa. Han ble distriktsoffiser i 1929. Han var per 1936 assisterende i regjeringen i Kenya, under kolonisekretær og fungerende guvernør . Stillingen som assisterende kolonisekretær kan sammenlignes med statssekretær; kolonisekretæren var den øverste embetsmannen etter guvernøren. I 1938 ble han assisterende statssekretær i Colonial Office i Storbritannia. Han ble senere statssekretær i regjeringen i Palestinamandatet, som var administrert av Storbritannia etter oppdrag fra Folkeforbundet. Som statssekretær var han stedfortreder for sjefssekretæren, og var den tredje øverste embetsmannen i mandatadministrasjonen, etter sjefssekretæren og høykommissæren. Han ble drept 22. juli 1946 i bombingen av King David Hotel sammen med syv av sine assisterende statssekretærer, og var den høyestrangerte britiske embetsmannen som ble drept.